Rotonda di San Lorenzo (Mantua)

Rotonda di San Lorenzo (edo San Lorenzo biribilgunea) eraikin erlijiosoa da, Mantuan dagoena, Lombardian (Italiako iparraldean).

Hiriko elizarik zaharrena da. Ziur aski, Venus jainkosari eskainitako tenplu erromatar batean lekuan eraikia dago. Plaza baino 150 cm beherago egoteak hori adierazten digu. 

 Historia 
Canossa familiaren agintaldian eraiki zen, XI. mendearen amaieran. Jerusalemgo Hilobi Santuaren elizan inspiratu ziren eta San Lorentzo martiriari eskaini zioten.

XI. eta XII. mendeko bizantziar eskolako freskoak gorde ditu. Absideko beste fresko zati bat, San Lorentzoren martirioa islatzen duena, XV. mendekoa da. Lonbardiako tradizioa jarraituz, eraikuntza adreiluz egina dago, baina bi zutabe eta beste xehetasun batzuk marmolez eginak ditu, antzinako eraikinetatik datozenak.

1579an eliza itxi egin zutenBarbara Furlotti; Guido Rebecchini, L'art à Mantoue, Paris: Hazan. 12. orrialdea. Desakralizatu ondoren, etxebizitza eta denda gisa erabili zuten. XX. mendean, inguruko etxe batzuk botatzerakoan, eraikina berriro agertu zen. Ondoren, kanpoko gehigarriak kendu eta eraikina errestauratu egin zuten.

2008tik UNESCOren Gizateriaren Ondare izendatua dago, Mantuako beste hainbat eraikinekin batera. 

 Arkitektura 
Estilo erromanikoan eraikita dago. Oin zirkularra du, eta baita abside erdizirkular bat ere. Deanbulatorio bat dauka zutabeekin inguruan, eta goian galeria bat.

 Argazki galeria 

 Erreferentziak 

 Kanpo estekak 

 Informazio turistikoa: https://www.comune.mantova.it/index.php/museums-and-monuments/st-lawrence-s-church

Kategoria:Erromanikoa
Kategoria:Eliza erromanikoak